Anjing Chihuahua

**Anjing Chihuahua** atau hanya ***chihuahua*** ialah satu baka anjing mainan dari Mexico dan baka anjing terkecil di dunia. Ia terutamanya biasanya dibela sebagai haiwan pendamping dan bercirikan saiz padat, telinga tegak besar, dan tengkorak membulat. Baka ini hadir dalam kedua-dua keragaman berlapis bulu pendek dan keragaman berlapis bulu panjang, dengan pelbagai warna dan corak.

Kajian genetik menunjukkan bahawa anjing Chihuahua mengekalkan perkadaran kecil bagi keleluhuran anjing peribumi Amerika pra-Columbus, dengan membezakannya daripada kebanyakan baka moden, yang sebahagian besarnya berasal usul Eropah. Baka ini diiktiraf secara formal pada awal abad ke-20 dan sejak itu telah menjadi salah satu baka anjing pendamping paling popular di seluruh dunia.

## Sejarah
Kajian DNA mencadangkan bahawa anjing Orang Asli Amerika memasuki Amerika Utara dari Siberia pada hampir-hampir 10,000 tahun lalu dan turut terasing daripada baka lain selama hampir-hampir 9,000 tahun sehingga ketibaan orang Eropah pertama; anjing praperhubungan ini mempamerkan tandatangan genetik unik yang kini hampir pupus. Sebuah kajian berdasarkan penjujukan genom anjing purba, yang diterbitkan pada tahun 2020, mencadangkan bahawa keleluhuran prapenjajahan ini bertahan pada dua baka Mexico, sehingga takat kira-kira 4% pada anjing Chihuahua (dan kira-kira 3% pada *[[xoloitzcuintle|xoloitzcuintli]]*). Sebuah kajian terdahulu pada tahun 2013 telah mencadangkan bahawa keleluhuran prapenjajahan bagi anjing Chihuahua mungkin setinggi 70%.

Catatan kolonial merujuk anjing kecil hampir botak dari awal abad ke-19; salah satu keterangan mendakwa bahawa para konkuistador abad ke-16 mendapati bahawa anjing ini banyak di rantau yang kemudiannya dikenali sebagai Chihuahua. Dalam sepucuk surat yang ditulis pada tahun 1520, Hernan Cortés menulis bahawa orang Aztek memelihara dan menjual anjing kecil sebagai makanan.

American Kennel Club pertama kali mendaftarkan seekor anjing Chihuahua pada tahun 1904, Midget, yang dimiliki oleh H. Raynor dari Texas.

## Ciri

Piawaian baka anjing Chihuahua menyatakan tengkorak "berbentuk epal", yang juga dirujuk sebagai pengakuran "kubah epal". Anjing Chihuahua dapat hadir dengan sebarang warna atau corak lapis bulu, daripada padu hingga bertanda atau terpercik, yang bermakna bahawa lapis bulunya mempunyai warna bawah lebih gelap dengan tompok-tompok lebih cerah bertaburan. Anjing Chihuahua kubah epal mempunyai mata bulat besar dan telinga tegak besar yang terletak pada tengkorak tinggi yang membulat secara dramatik. Anjing Chihuahua mempunyai ciri pada kepalanya yang dipanggil *molera*, iaitu titik lembut seperti fontanel yang terdapat pada bayi manusia. Ini sukar dilihat tetapi mudah dirasai dengan sentuhan. Stop adalah cukup jelas sehingga membentuk sudut hampir 90 darjah yang mempertemukan muncung dengan tengkorak. Anjing jenis "rusa" lebih lama, dengan kepala beratas rata, mata merenggang lebih luas, telinga lebih besar, dan tungkai lebih panjang dan lebih langsing, masih boleh didaftarkan, tetapi kepala rusa tidak dianggap sebagai jenis terpisah dalam pertandingan dan penyimpangan anjing kepala rusa daripada piawaian baka dianggap sebagai kecacatan.

Piawaian baka untuk anjing ini pada umumnya tidak menyatakan ketinggian; hanya berat dan perihal perkadaran keseluruhannya. Pada umumnya, ketinggiannya berjulat ; sesetengah anjing membesar sehingga setinggi .

Piawaian Persekutuan Kinologi Antarabangsa mensyaratkan anjing dengan berat unggul ; yang terkeluar daripada julat  tersingkir daripada pameran. Piawaian baka Amerika menetapkan berat maksimum sebanyak  untuk penunjukan. Dalam piawaian British, berat  lebih diutamakan – klausa "jika dua ekor anjing sama-sama baik dari segi jenis, anjing lebih kenit lebih diutamakan" dihapuskan pada tahun 2009.

Anjing Chihuahua peliharaan, iaitu yang dibiakbakakan atau dibeli terutamanya sebagai pendamping dan bukannya sebagai anjing pertunjukan, kerap berukuran lebih berat daripada piawaian baka, kadang-kadang melebihi , khususnya jika ia mempunyai struktur tulang lebih berat atau diizinkan untuk menjadi berat secara berlebihan. Ini tidak bermakna bahawa ia bukan anjing Chihuahua baka tulen; ia hanya tidak memenuhi syarat untuk memasuki pertunjukan pengakuran. Anjing Chihuahua tidak membiak benar-benar untuk saiz dan anak anjing daripada perinduk sama dapat menjadi matang dengan saiz berlainan secara drastik antara satu sama lain. Juga, betina lebih besar untuk pembiakbakaan kurang berkemungkinan untuk mengalami distosia (pelahiran tersekat). Ramai pembiak baka mencuba untuk membiakbakakan anjing Chihuahua sekecil yang mungkin, kerana yang dipasarkan sebagai anjing "cawan teh" atau anjing "cawan teh kenit" menuntut harga lebih tinggi.

Piawaian antarabangsa melarang corak lapis bulu ''merle'', yang kelihatan berbelak. Pada tahun 2007, The Kennel Club di Great Britain meminda piawaian baka untuk menyingkirkan anjing *merle* kerana risiko kesihatan yang berkaitan dengan gen pendasar.

Seperti banyak anjing kecil lain, anjing Chihuahua mungkin menunjukkan agresi melebihi purata terhadap orang dan anjing lain. Menurut American Kennel Club, anjing Chihuahua tidak disyorkan untuk keluarga dengan kanak-kanak muda. Walau bagaimanapun, ia cenderung sederhana baik dengan anjing lain tetapi dapat berbeza-beza bergantung pada baka anjing lain.

## Kesihatan
Anjing Chihuahua mempunyai sesetengah kecenderungan genetik terhadap beberapa penyakit neurologi, antaranya ketidakstabilan atlantoaksis, lipofusinosis seroid, kepekakan kongenital, hidrosefalus kongenital, distrofi otot, meningoensefalitis menekrosis, dan distrofi neuroakson; ia mempunyai kecenderungan ringan terhadap penyakit jantung kongenital. Dalam sebuah kajian radiografi tentang penyakit periodontium anjing pada tahun 2001, anjing Chihuahua didapati mempunyai insiden paling rendah antara enam baka yang dikaji. Kecenderungan terhadap kehelan tempurung lutut medial dipercayai ketara.

Kebimbangan kesihatan lazim pada baka mainan, seperti anjing Chihuahua, ialah hakikat bahawa ia amat terdedah kepada hipoglisemia kerana metabolisme lebih cepat dan permintaan tenaga lebih tinggi berbanding dengan berat badan, yang menjadikannya lebih rentan berbanding dengan baka lebih besar. Doktor haiwan kerap mengesyorkan setengah sudu teh madu kerana ini dapat digunakan sebagai ubat di rumah untuk hipoglisemia dalam kes kurang parah pada anak anjing. Anak anjing adalah lebih rentan terhadap hipoglisemia jika dipisahkan daripada ibu terlalu awal. Pembiak baka kerap memberi anak anjing Chihuahua dos madu ini setiap hari untuk membantu untuk menyapihnya daripada ibu dan akhirnya beralih kepada makanan kering.

Sebuah kajian tahun 2018 di Jepun tentang data perkuburan haiwan peliharaan mendapati bahawa anjing Chihuahua mempunyai purata jangka hayat sebanyak 11.8 tahun berbanding dengan 15.1 tahun untuk baka silang dan 13.7 tahun secara keseluruhan. Sebuah kajian United Kingdom tahun 2022 tentang jangka hayat baka anjing berdasarkan data veterinar menunjukkan bahawa purata jangka hayat ialah 7.91 tahun untuk baka ini berbanding dengan 11.82 tahun untuk baka silang. Sebuah kajian United Kingdom tahun 2024 pula mendapati jangka hayat sebanyak 11.8 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang. Sebuah kajian Itali tahun 2024 mendapati jangka hayat sebanyak 8.5 tahun untuk baka ini berbanding dengan 10 tahun secara keseluruhan.

Sebuah kajian United Kingdom mendapati bahawa anjing Chihuahua betina adalah lebih daripada 10.4 kali ganda lebih berkemungkinan untuk mengalami distosia.

## Lihat juga
* Senarai baka anjing
* Ren Hoek daripada *[[The Ren & Stimpy Show]]* terbitan Nickelodeon
* Techichi
* *[[Beverly Hills Chihuahua]]*

## Catatan

## Rujukan